ບັນດາຜູ້ເຈລະຈາ ເລື່ອງນິວເຄລຍ ຂອງອີຣ່ານ ຍັງມີ 'ບັນຫາຫຍຸ້ງຍາກ​' ທີ່ຈະຕ້ອງແກ້ໄຂ
ລັດຖະມົນຕີ​ຕ່າງ​ປະດເທດຝຣັ່ງ ທ່ານ Laurent Fabius ກ່າວ​ວ່າ ​ມີ 3 ເງື່ອນ​ໄ​ຂ ​ທີ່​ຍັງ​ຈະຕ້ອງ​​ໄດ້​ແກ້​ໄຂ ​ເພື່ອ​ຄ້ຳປະກັນ​ ໃຫ້​​ໄດ້​ຂໍ້​ຕົກລົງ​ທີ່​ສຳ​ເລັດ​ຜົນ.
ລັດຖະມົນຕີຕ່າງປະເທດສະຫະລັດ ທ່ານ John Kerry ກ່າວວ່າ ບັນດາຜູ້ເຈລະຈາ ເລື່ອງນິວເຄລຍຂອງອີຣ່ານ ແມ່ນມີຄວາມຫວັງວ່າ ພວກເຂົາເຈົ້າຈະສາມາດ ບັນລຸຂໍ້ ຕົກລົງ ພາຍໃນທ້າຍເດືອນນີ້ ແຕ່ຍັງມີຄວາມຈຳເປັນທີ່ ຈະຕ້ອງທຳງານ ເພື່ອແກ້ໄຂ ທ່ານ Kerry ໄດ້ມີຄວາມເຫັນດັ່ງກ່າວ  ຢູ່ນະຄອນຫຼວງ Vienna ຂອງປະເທດອອສເຕຣຍ ໃນວັນເສົາວານນີ້ ໃນຂະນະທີ່ທ່ານເປີດການເຈລະຈາ ແບບປິດລັບ ຫຼາຍໆ ບັ້ນ ກັບລັດຖະມົນຕີຕ່າງປະເທດອີຣ່ານ ທ່ານ Mohammad Javad Zarif Vienna, Austria, June 27, 2015 ທ່ານ Zarif ເວົ້າວ່າ ທັງສອງຝ່າຍຈຳເປັນຕ້ອງໄດ້ເຮັດວຽກຢ່າງໜັກ ເພື່ອທຳຄວາມຄືບໜ້າ ແລະກ້າວໄປຂ້າງໜ້າ ແລະຖ້າຫາກວ່າ ອີກຝ່າຍໜຶ່ງ ລັດຖະມົນຕີຕ່າງປະດເທດຝຣັ່ງ ທ່ານ Laurent Fabius ກ່າວວ່າ ມີ 3 ເງື່ອນໄຂ ທີ່ຍັງຈະຕ້ອງໄດ້ແກ້ໄຂ ເພື່ອຄ້ຳປະກັນໃຫ້ໄດ້ຂໍ້ຕົກລົງທີ່ສຳເລັດຜົນ ທ່ານ Fabius ກ່າວວ່າ ພວກເງື່ອນໄຂເຫຼົ່ານັ້ນ ແມ່ນຮວມທັງການ ຍອມຮັບຂອງອີຣ່ານ ຕໍ່ການກວດສອບຢ່າງເຂັ້ມງວດ ສະຖານທີ່ຕ່າງໆ ທີ່ສົງໄສວ່າຈະເປັນບ່ອນຜະລິດນິວເຄລຍ, ການຈຳກັດແບບຖາວອນ ຕໍ່ຄວາມສາມາດໃນການຄົ້ນຄວ້າ ແລະ ການພັດທະນາຂອງອີຣ່ານ ແລະ ໃຫ້ມີກົນໄກອັນນຶ່ງ ເພື່ອທີ່ຈະວາງມາດຕະການລົງໂທດ ຕໍ່ອີຣ່ານ ຄືນໄດ້ຢ່າງວ່ອງໄວ ຖ້າມີການລະເມີດຂໍ້ກຳນົດຕ່າງໆ ຂອງຂໍ້ຕົກລົງ ທ່ານ Fabius ກ່າວຖະແຫລງຕໍ່ບັນດານັກຂ່າວ ໃນວັນເສົາວານນີ້ ເມື່ອບໍ່ດົນ ຫຼັງຈາກທີ່ເດີນທາງໄປເຖິງສະຖານທີ່ເຈລະຈາ ຕໍ່ມາໃນວັນເສົາວານນີ້ ທ່ານ Kerry ໄດ້ພົບປະກັບ ທ່ານ Fabius ຫຼັງຈາກທີ່ ທັງສອງທ່ານ ໄດ້ທຳການເຈລະຈາຄົນລະເທື່ອ ກັບທ່ານ Zarif ແລ້ວ